Apa e practic peste tot,
de la umezeala solului și calotele glaciare,
la celulele din corpul nostru.
În funcție de factori precum locația,
indicele de grăsime,
vârsta
și sexul,
corpul uman obișnuit are între 55-60% apă.
La naștere, corpul bebelușilor are și mai multă apă.
Având 75% apă, sunt asemenea peștilor.
Însă concentrația lor de apă scade la 65% după primul an de viață.
Așadar, ce rol joacă apa în corpul nostru
și câtă apă trebuie să bem ca să rămânem sănătoși?
Apa din corpul nostru protejează și lubrifiază încheieturile,
reglează temperatura,
hrănește creierul și măduva spinării.
Apa nu se află doar în sânge.
Creierul și inima unui adult sunt aproape trei sferturi apă,
adică echivalentul nivelului de umiditate dintr-o banană.
Având un nivel de 83%, plămânii sunt similari cu un măr.
Chiar și oasele umane conțin 31% apă.
Dacă în esență suntem făcuți din apă
și înconjurați de apă,
de ce trebuie să bem atât de multă?
Ei bine, în fiecare zi pierdem între 2 și 3 litri prin transpirație,
urină,
defecare,
chiar și prin respirație.
Aceste funcții sunt esențiale pentru supraviețuire,
dar trebuie să compensăm pierderea fluidelor.
E esențial să menținem un nivel echilibrat de apă pentru a evita deshidratarea
sau hiperhidratarea,
fiindcă ambele pot avea efecte devastatoare asupra sănătății.
La detectarea nivelului scăzut de apă,
receptorii senzoriali din hipotalamus
semnalează eliberarea hormonului antidiuretic.
Când ajunge la rinichi, produce aquaporine,
canale speciale care permit sângelui să absoarbă și să rețină mai multă apă,
ceea ce duce la urină concentrată, închisă la culoare.
Deshidratarea crescută poate cauza diminuarea vizibilă a energiei,
a dispoziției,
a umidității pielii
și a presiunii sângelui,
precum și afecțiuni cognitive.
Un creier deshidratat lucrează mai mult ca să funcționeze
la fel ca un creier normal,
și chiar se micșorează temporar din cauza lipsei de apă.
Hidratarea în exces, sau hiponatremia,
e cauzată de obicei de consumul mare de apă într-un timp scurt.
Atleții sunt adesea victimele hidratării în exces
din cauza complicațiilor în reglarea nivelului de apă
în condiții fizice extreme.
Dacă un creier deshidratat amplifică producția hormonului antidiuretic,
creierului hidratat în exces încetinește sau stopează eliberarea lui în sânge.
Electroliții de sodiu din corp se diluează,
cauzând umflarea celulelor.
În cazuri grave,
rinichii nu pot face față volumului de urină diluată rezultat.
Atunci apare intoxicația cu apă,
care poate cauza dureri de cap,
stare de vomă,
și, rar, convulsii sau deces.
Dar asta e o situație extremă.
În mod normal, zi de zi,
e ușor să menținem un sistem bine hidratat,
cei care avem norocul de a avea acces la apă potabilă.
Mult timp s-a spus că ar trebui să bem zilnic 8 pahare cu apă.
În timp, această aproximare a fost adaptată.
Acum, consensul e că această cantitate de apă pe care trebuie să o bem
depinde în mare parte de greutatea noastră și de mediu.
Cantitatea zilnică recomandată variază între 2,5-3,7 litri de apă pentru bărbați
și 2-2,7 litri pentru femei,
o cantitate care crește sau scade dacă suntem sănătoși,
activi,
în vârstă,
sau supraîncălziți.
Apa este cel mai sănătos hidratant,
dar și alte băuturi,
chiar și cele cu cafeină precum cafeaua sau ceaiul,
completează cantitatea de fluide.
Apa din mâncare constituie o cincime din cantitatea zilnică de H2O.
Fructele și legumele, precum căpșunile,
castraveții,
chiar și broccoli, au peste 90% apă
și pot suplimenta consumul de lichid pe lângă aportul de vitamine și fibre.
O bună hidratare are beneficii diverse pe termen lung.
Studiile au arătat că hidratarea optimă poate să scadă șansele de atac cerebral,
ajută în cazul diabetului,
și poate reduce riscul anumitor tipuri de cancer.
O cantitate suficientă de lichid contribuie foarte mult
la cum ne simțim,
cum gândim
și la cum funcționăm zilnic.